RÁMCOVÁ KÚPNA ZMLUVA

 O obchodnej spolupráci pri nákupe a predaji

Uzatvorená v súlade s § 269 od. 2 zák. 513/1991 zb. v platnom znení

Uzatvorená medzi spoločnosťou ASTERA s.r.o.

So sídlom: Stromová č.5 911 01 Trenčín

IČO: 36238091

DIČ: 2020188203

Konateľ: Jozef Mikušinec

Bankové Spojenie: VUB 1398318354/0200

 OBCHODNÁ AKADÉMIA

 Scota Viatora 4, 03401, Ružomberok,

IČO:30232953

DIČ: SK 2020979070

Konateľ: riaditeľka školy Ing. Ľudmila Kerndlová

Bankové spojene: SK7681800000007000485900

 I.

 Predmet zmluvy

1. Predmetom tejto zmluvy je rámcová úprava vzťahov vznikajúcich z nepísaných kúpno-predajných zmlúv, ktorých uzatváranie formou objednávok kupujúceho potvrdených predávajúcim predpokladá táto zmluva.
2. Kúpa a predaj sa uskutočnia na základe samostatných kúpnych zmlúv. Kúpna zmluva musí obsahovať názov tovaru, dohodnutú kvalitu, balenie, nákupnú cenu, termín dodania a miesto určenia dodávky.
3. Rámcová zmluva sa uzatvára do maximálneho limitu 10 000.,EUR. Čiastka sa stanovuje na dobu celého plnenia zmluvy.

 II.

 Povinnosti zmluvných strán

1. Predávajúci sa zaväzuje dodať objednaný tovar v termíne a mieste uvedenom na objednávke a to v objednanom rozsahu, kvalite a spôsobe balenia a kupujúci sa zaväzuje zaplatiť za dodaný tovar dohodnutú kúpnu cenu, za podmienok uvedených tejto zmluve.
2. Objednávky tovaru sa uskutočňujú telefonicky alebo osobne. Kúpna zmluva je uzatvorená okamihom potvrdenia objednávky predávajúcim a splnená prevzatím tovaru kupujúcim a potvrdením faktúry. Faktúra slúži súčasne ako dodací list. Objednávkou je kupujúci viazaný 20 dní odo dňa doručenia predávajúcemu.
3. Najneskôr s prvou objednávkou je kupujúci povinný predložiť predávajúcemu: overené živnostenské oprávnenie , alebo výpis z obchodného registra, vrátane IČO, DIČ a bankové spojenie.

 III.

 Čas plnenia a ostatné dojednania

1. Predávajúci je povinný doručiť tovar kupujúcemu na adresu jeho sídla, alebo na kupujúcim stanovené odberné miesto, alebo odovzdaním tovar k preprave tovaru prvému dopravcovi.
2. Prevzatie tovaru potvrdí kupujúci predávajúcemu na faktúre, ktorá slúži súčasne ako dodací list.
3. Kupujúci nadobudne vlastnícke právo k tovaru až úplným zaplatením kúpnej ceny v súlade s § 445 obchodného zákonníka.

 IV.

 Cena plnenia

1. Cena tovaru je stanovená podľa ponukového cenníka platného v deň objednávky.
2. Ak predávajúci zmení predajné ceny oproti ponukovému cenníku, podľa ktorého sa obchoduje, oznámi tieto zmeny cien spravidla 10 dní pred začiatkom platnosti nových cien, najneskôr pri uskutočnení objednávky kupujúcim.

3.

 V.

 Plnenie fakturácie

1. Právo na zaplatenie ceny vzniká predávajúcemu riadnym splnením jeho záväzku spôsobom a v mieste plnenia v súlade s touto zmluvou.
2. Zmluvné strany sa dohodli na platbe na základe faktúry, doba splatnosti faktúr vystavených predávajúcim sa zjednáva na dobu 14 dní odo dňa vystavenia faktúry kupujúcemu. Dňom zaplatenia sa rozumie deň pripísania platby kúpnej ceny na účet predávajúceho.

 VI.

 Akosť tovaru, vady tovaru, reklamácie

1. Predávajúci je povinný u dodávaného tovaru zabezpečiť , aby akosť, úprava balenia a označenie zodpovedali technickým normám, normám akosti potr výrobkov.
2. Kupujúci je povinný uskutočniť po obdržaní tovaru čo najskôr riadne prevzatie, skontrolovať druh, množstvo a akosť tovaru.
3. Reklamácie zjavných vád, druhu a množstva zistených kupujúcim pri prevzatí, kontrole tovaru, je kupujúci povinný uplatniť bezodkladne v zápise o prevzatí tovaru (najneskôr do 3 dní) od prevzatia tovaru. O vadách zistených po prevzatí je povinný do 15 dní od prevzatia tovaru informovať predávajúceho.
4. Reklamácie skrytých vád je kupujúci povinný uplatniť čo najskôr po ich zisteni, najneskôr však do posledného dňa záručnej lehoty, a to doporučeným listom s doložením zápisu o odbere vzorky vykonaným spôobom stanoveným pre druh reklamovaného výrobku tech normami. Kupujúci je povinný odovzdať súčasne s doporučeným listom uplatňujúcim reklamáciu vzorky reklamovaného tovaru k laboratórnemu posúdeniu predávajúcim.
5. Zo zodpovednosti za vady tovaru vznikajú kupujúcemu tieto nároky: odstránenie vád dodanim náhradného alebo chýbajúceho tovaru, resp poskytnutie primeranej zlavy z kúpnej ceny. Kupujúci je povinný vrátiť reklamovaný tovar predávajúcemu, pokiaľ sa s predávajúci nedohodne inak a to v stave, v akom bol dodaný.

 VII.

 Ostatné dojednania

1. V prípade omeškania kupujúceho s úhradou faktúry, môže predávajúci požadovať zmluvný úrok z omeškania v zmysle platného znenia obchodného zákonníka.
2. Kupujúci má nárok na d´alšiu dodávku tovaru až po uhradení predchádzajúcej dodávky.
3. Ak v súvislosti s omeškaním kupujúceho predávajúci uzavrel zmluvu o vymáhaní pohľadávok, alebo obdobnú zmluvu s treťou osobou, je kupujúci povinný uhadiť všetky náklady, ktoré z uvedenej zmluvy vznikli predávajúcemu a nahradiť mu škodu, ktorá vznikla v súvislosti s porušením zmluvných povinností zo strany kupujúceho. Týmto nie je dotknuté právo predávajúceho na úhradu zmluvnej pokuty kupujúceho.
4. Kupujúci je povinný bez omeškania predávajúcemu všetky zmeny týkajúce sa základných údajov o firme (zmena adresy, bank.účet....)
5. V ostatnom sa riadia práva o povinnosti zmluvných strán podľa obch.zákona č. 513/1991 Zb.
6. Zmluvné strany môžu meniť, doplňovať a upresňovať túto zmluvu iba obojstranne odsúhlasenými písomnými dodatkami.
7. Táto zmluva je uzatvorená na dobu 2 rok s výpovednou lehotou 2 mesiacov od dátumu odoslania výpovede jednou zo zmluvných strán. To je do 31.8.2025
8. Táto zmluva nadobúda platnosť dňom jej podpisu a je vyhotovená v 2 exemplároch.
9. Kupujúci sa zaväzuje udržiavať akékoľvek informácie zistené pri plnení tejto zmluvy v tajnosti, nezverejňovať ich vo vzťahu k tretím osobám s tým, že bude rozširovať dobré meno predávajúceho.
10. Obe zmluvné strany potvrdzujú autentickosť tejto zmluvy svojim podpisom. Zároveň zmluvné strany prehlasujú, že si túto zmluvu prečítali, že nebola dojednaná v tiesni ani za inak jednostranne nevýhodných podmienok, čo potvrdzujú svojim podpisom.

V Ružomberku dňa 30.8.2023

 Kupujúci: Predávajúci:

 ----------------------------------- ------------------------------------

 Ing.Ľ.Kerndlová Jozef Mikušinec

 Riaditeľka školy Konateľ